**Zasadnutie Krízového štábu obce Rovinka zo dňa 16.03.2020**

Oznamujeme občanom, že v súvislosti so zamedzením šírenia koronavíru - COVID – 19 zasadal dňa 16.03.2020 Krízový štáb obce Rovinka.

Krízový štáb obce Rovinka berie na vedomie:

**- opatrenia vydané Úradom verejného zdravotníctva SR pri ohrození verejného zdravia zo dňa 12.3.2020**

**- Uznesenie vlády Slovenskej republiky č. 114 zo dňa 15.3.2020**

**- Opatrenia Úradu verejného zdravotníctva SR pri ohrození verejného zdravia zo dňa 15.03.2020**

V plnom znení budú všetky tieto usmernenia zverejnené na stránke obce.

Krízový štáb obce Rovinka oznamuje občanom, že naďalej zostávajú v platnosti tieto nariadenia:

* **Prerušenie výučby vo všetkých školských a predškolských zariadeniach na území obce:**

Základná škola,
Školský klub detí
Materské školy
Školská jedáleň a vývarovňa (vrátane dôchodcov)
Miestne kultúrne stredisko

**Zápis detí do ZŠ sa odkladá na neurčito.**

**Zápis detí do MŠ zatiaľ ostáva v platnosti.**

**Obec v súčasnosti vykonáva dezinfekciu všetkých školských, predškolských zariadení a kultúrneho domu v zriaďovateľskej pôsobnosti obce.**

**Dezinfekcia všetkých objektov v správe obce bude vykonávaná priebežne.**

(zodpovedná hospodárska správa obce)

* **Až do odvolania sú zrušené všetky spoločenské podujatia a zasadnutia spoločenských organizácií**
* **Naďalej sú uzatvorené všetky detské ihriska v obci, všetky športové areály**

* **Obmedzenie prevádzky obecného úradu**

do odvolania budú zrušené stránkové hodiny, ponechávajú sa len pre podateľňu v **čase od**

**8.00 hodiny do 11.00 hodiny v pondelok, stredu a piatok.**

Úrad bude naďalej plniť všetky úlohy podľa zákona, odpovedať na e-mailovú komunikáciu, prijímať podania elektronicky.

**Žiadame občanov, aby podateľňu využívali len v prípadoch, ktoré neznesú odklad.**

**Počnúc dňom 16.3.2020 sa uzatvára Zberný dvor obce Rovinka na neurčito.**

Obec Rovinka ďalej žiada občanov:

* aby obmedzili stretávanie sa na všetkých verejných priestranstvách, vrátane cyklociest a hrádze
* aby pri návrate zo zahraničia dodržiavali 14 dňovú povinnú karanténu
* aby dodržiavali všetky odporúčania hlavného hygienika

Starosta obce v súvislosti s vyhlásením mimoriadnej situácie požiadal Správu štátnych hmotných rezerv vo veci zabezpečenia a dodania ochranných prostriedkov (ochranné rúška na tvár, respirátory, chirurgické rukavice a dezinfekčné prostriedky).

**Starosta obce prikazuje uviesť do stavu pripravenosti dobrovoľný hasičský zbor s cieľom zabezpečovať úlohy na ochranu obyvateľov obce.** (zodpovedná p. Mandlíková)

**Obec Rovinka vyzýva všetkých občanov k občianskej spolupatričnosti vo vzťahu k svojim osamelým susedom, najmä starším občanom k vzájomnej pomoci (pomoc pri dovoze a donáške základných potravín, liekov, hygienických potrieb a podobne)**

**Vzhľadom nielen na personálne obmedzenie obecného úradu zverejňujeme tel. číslo a e-mailovú adresu pre tých občanov, ktorí si v tejto neľahkej situácií nedokážu pomôcť sami:**

**TEL. 02/45985218**

**e-mail: obecrovinka@obecrovinka.sk**

**Ďalšie plánované stretnutie Krízového štábu obce Rovinka bude dňa 20.3.2020 o 15,00 hod. na Obecnom úrade Rovinka.**

 Milan Kubeš

 Starosta obce
                                                                                                                                             Predseda krízového štábu